David Jacobs
Dian David Michael Jacobs (lahia di Makassar, Indonesia, 21 Juni 1977; umua 37 taun), dikenal juo jo namo David Jacobs) adolah atlet tenis meja Indonesia, kini ko ado pado kelas 10 Para-Tenis Meja. Lahia di Ujuang Pandang, David Jacobs balatiah tenis meja sajak umua 10 taun. Pado taun 2000 Inyo balatiah untuak patandingan internasional dan pado taun 2001 Inyo mamanangkan medali ameh patamonyo pado SEATTA Games di Singapura. David Jacobs batandiang pado Paralimpiade Musim Paneh 2012 dan mamanangkan medali parunggu.
Karir Tenis Meja[suntiang | suntiang sumber]
Jacobs taruih balatiah tenis meja pado saat mengambiak kelas manajemen di kelas Ekonomi Perbanas. Inyo bapartisipasi pado SEA Games patamonyo di taun 2001.[1] Di taun 2001, Jacobs, basamo jo Yon Mardiono, mamanangkan satu-satunyo medali ameh Indonesia pado pertandingan tenis meja SEATTA di Singapura. Kaduonyo mangalahkan atlet tenis meja Thailand Phucong Sanguansin jo Phakphoom Sanguansin.
Jacobs taruih bamain dalam SEA Games, batandiang jo Vietnam (2003), Filipina (2005), dan Thailand (2007).[1] Inyo mamanangkan kompetisi tenis meja di Pakan Olahraga Nasional taun 2004. Satalah kamanangan ko, David Jacobs manarimo posisi panghargaan di Departemen Olah Raga Nasional dan manjadi karyawan tatok di 2008.[1] Pado taun 2008, Jacobs manjadi palatiah untuak tim Tenis Meja Indonesia[2] dan pado taun 2009 inyo batandiang dalam SEA Games di Kuala Lumpur.[1]
Karir Para-Tenis Meja[suntiang | suntiang sumber]
Jacobs mulai bamain dalam turnamen para tenis meja pado akhir taun 2009 dan manjadi anggota Komite Paralimpiade Nasional pado taun 2010.[1] Inyo batandiang pado Class 10, nan marupoan level fungsional tatinggi pado sistem tasabuik.[3] David Jacobs biasonyo balatiah jo olahragawan nan punyo fungsi badan penuah.[1] Jacobs punyo masalah fungsional pado salah satu tangannyo.[3]
Pado Asian Para Games taun 2010 di Guangzhou, China, Jacobs mamanangkan medali parunggu. Sabalum kompetisi inyo hanyo punyo waktu satu bulan untuak balatiah.[4] Jacobs bakompetisi pado babarapo turnamen internasional, mamanangkan medali ameh di Thailand, perak di Beijing, perunggu di Ceko, perak di Inggirih, dan ameh di Taiwan.[1] Pado ASEAN ParaGames taun 2011 di Surakarta, Jacobs mamanangkan tujuah medali ameh: singles pria (open), doubles pria (open), double campuran (open), double pria, double campuran, team, dab single.[3][5] Pado bulan Januari di taun berikuiknyo, Jacobs bamain jo presiden Susilo Bambang Yudhoyono dalam tigo seri patandingan. Walaupun presiden manang satu pertandingan jo skor 13-11, Jacobs mamanangkan kasaluruhan seri, mamanangkan duo patandingan nan ba skor 11-7 jo 11-9. Sahabih kompetisi tasabuik, presiden Yudhoyono mambarian pidato manganai butuahnyo dukungan tahadok atlet payandang cacek.[6]
Pado bulan Maret 2012 Jacobs mamanangkan duo medali ameh pado Protour Paratable Tennis Liknano Open di Italia. Inyo mangalahkan Ivan Karavec dari Ceko pado patandingan single pria. Pado patandingan tim pria, inyo dipasangkan jo Komet Akbar dan mamanangkan tim dari Belanda dan Ceko.[7] Pado bulan Juni Jacobs mamanangkan Turnamen Tenis Meja Slowakia, manampekan posisinyo pado tigo tabaiak dunia.[5]
Jacobs adolah salah satu altet Indonesia nan marepresentasikan Indonesia pado Paralimpiade Musim Paneh 2008 di London, basamo jo Ni Nengah Widiasih (angkek basi), Agus Ngaimin (paranang), dan Setyo Budi Hartanto (atletik).[8] Jacobs mamanangkan medali perunggu pado patandingan tenis meja individual klasifikasi C10. Kamanangan iko adolah kamanangan patamo Indonesia sajak hampia 20 taun.[9]
Rujuakan[suntiang | suntiang sumber]
- Catatan kaki
- ^ a b c d e f g Santi 2012, David M. Jacobs.
- ^ Kompas 2008, Manang Lai.
- ^ a b c Kompas 2011, David Fokus ka London.
- ^ Kompas 2010, Indonesia Raih 1 Emas.
- ^ a b Widakdo 2012, David Jacobs Juara di Slowakia.
- ^ Trinugroho 2012, Presiden SBY Dikalahkan.
- ^ Widakdo 2012, David Jacobs Juara di Italia.
- ^ Kompas 2012, Hanya Tiga Atlet.
- ^ The Jakarta Post 2012, Indonesia gets bronze.
- Bibliografi
- "David Fokus ke London [David Focused on London]", Kompas, 20 Desember 2011. Diarsipkan dari aslinya, tanggal 15 July 2012. Diakses pado 15 Juli 2012.
- "Hanya Tiga Atlet Berangkat ke London [Only Three Athletes Going to London]", Kompas, 7 Juni 2012. Diarsipkan dari aslinya, tanggal 14 July 2012. Diakses pado 14 Juli 2012.
- "Indonesia Raih 1 Emas di Asian Paragames [Indonesia Wins 1 Gold at Asian Para Games]", Kompas, 20 Desember 2010. Diarsipkan dari aslinya, tanggal 15 July 2012. Diakses pado 15 Juli 2012.
- "KONI accepts Yana's decision to quit sport ", The Jakarta Post, 18 Pebruari 2000. Diarsipkan dari aslinya, tanggal 15 July 2012. Diakses pado 15 Juli 2012.
- "Menang Lagi Atas Singapura, Indonesia ke Semifinal [Another Win Over Singapore, Indonesia to the Semifinals]", Kompas, 22 Oktober 2008. Diarsipkan dari aslinya, tanggal 15 July 2012. Diakses pado 15 Juli 2012.
- Musthofid, , "RI secures one gold at SEATTA championship ", The Jakarta Post, 11 Nopember 2001. Diarsipkan dari aslinya, tanggal 15 July 2012. Diakses pado 15 Juli 2012.
- Santi, Kartika, "David M. Jacobs, Dari Sea Games ke Paralympic [David M. Jacobs, From the Sea Games to the Paralympics]", Nova, 26 Januari 2012. Diarsipkan dari aslinya, tanggal 15 July 2012. Diakses pado 15 Juli 2012.
- "Indonesia gets bronze in Paralympics, breaking twenty years of drought ", The Jakarta Post, 3 September 2012. Diarsipkan dari aslinya, tanggal 18 September 2012. Diakses pado 18 September 2012.
- Trinugroho A., Tomy, "[olahraga.kompas.com/read/2012/01/26/16593847/Presiden.SBY.Dikalahkan.Atlet.Difabel Presiden SBY Dikalahkan Atlet Difabel [President Yudhoyono Defeated by Disabled Athlete]]", Kompas, 26 Januari 2012. Diarsipkan dari aslinya, tanggal 15 July 2012. Diakses pado 15 Juli 2012.
- Widakdo, Gatot, "David Jacobs Juara di Italia [David Jacobs Wins in Italy]", Kompas, 26 Maret 2012. Diarsipkan dari aslinya, tanggal 15 July 2012. Diakses pado 15 Juli 2012.
- Widakdo, Gatot, "David Jacobs Juara di Slowakia [David Jacobs Wins in Slovakia]", Kompas, 2 Juni 2012. Diarsipkan dari aslinya, tanggal 15 July 2012. Diakses pado 15 Juli 2012.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn vec_Latn min_Latn sun_Latn ind_Latn min_Latn ind_Latn min_Latn zsm_Latn eng_Latn vec_Latn min_Latn ind_Latn min_Latn min_Latn ind_Latn min_Latn min_Latn eng_Latn ind_Latn min_Latn min_Latn